als_Latn bos_Latn tur_Latn
Kampionati francez është evenimenti i radhës sportive qe do te përcillet tashme ne platformën Tring. Pas surprizave te fillim sezonit me blerjen e te drejtes se transmetimit per kampionatin rus dhe portugez, platforma Tring ka arritur te siguroje edhe ekskluzivitetin për transmetimin e ndeshjeve te ligës se pare franceze e cila ne vitet e fundit fale shpenzimeve te mëdha financiare sidomos te PSG dhe Monako është rikthyer ne elitën e futbollit evropian duke bere një nga kampionatet me te forta ne kontinentin e vjetër. Çdo fundjave dashamirësit e sportit do te kenë mundësi te ndjekin ne kanalet Tring sport perballjet spektakolare te kampionatit francez me emrat e mëdhenj si PSG, Olimpik, Marseje, Lion, Monako apo Bordo qe garojnë për titullin kampion dhe zonën e kupave te Evropës. Emocionet e ligës se pare francez do te nisin sot ne mbrëmje ne orën 20-30 me takimin me te forte te javës se 5-te mes bordo dhe PSG ku kryeqytetasit kampione ne fuqi do te tentojnë te marrin përkohësisht kryesimin e kampionatit qe mbahet pas 4 javëve te para nga milioneret e rinj te futbollit francez Monako. Me blerjen e te drejtës se transmetimit për ligen e pare francez sezoni futbollistik ne paketën Tring do te jete edhe me i pasur për me tepër duke kujtuar se nga data 19 shtator do te rikthehet per te dytin vit radhazi Uefa Europa League me takimet e para te fazës ne grupe.
als_Latn